P6_TA(2006)0377

Forslag til ændringsbudget nr. 4/2006

Europa-Parlamentets beslutning om forslag til Den Europæiske Unions ændringsbudget nr. 4/2006 for regnskabsåret 2006, Sektion III — Kommissionen (11298/2006 — C6-0247/2006 — 2006/2149(BUD))

Europa-Parlamentet,

- der henviser til EF-traktaten, særlig artikel 272, stk. 4, næstsidste afsnit,

- der henviser til Euratom-traktaten, særlig artikel 177,

- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37 og 38,

- der henviser til Den Europæiske Unions almindelige budget for regnskabsåret 2006, endeligt vedtaget den 15. december 2005 [2],

- der henviser til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [3],

- der henviser til det foreløbige forslag til Den Europæiske Unions ændringsbudget nr. 4/2006 for regnskabsåret 2006, forelagt af Kommissionen den 16. juni 2006 (SEK(2006)0760),

- der henviser til forslaget til ændringsbudget nr. 4/2006, vedtaget af Rådet den 17. juli 2006 (11298/2006 — C6-0247/2006),

- der henviser til forretningsordenens artikel 69 og bilag IV,

- der henviser til betænkning fra Budgetudvalget (A6-0284/2006),

A. der henviser til, at forslaget til ændringsbudget nr. 4/2006 vedrører budgettets indtægtsside og indeholder en række elementer, som indvirker på størrelsen af medlemsstaternes bidrag til Fællesskabets egne indtægter,

B. der henviser til, at disse elementer har relation til den årlige revision af overslagene over de traditionelle egne indtægter, momsgrundlag og BNI og en teknisk nyberegning af de bidrag, der er nødvendige for at finansiere UK-rabatten, samt overskuddet for 2005 fra Garantifonden vedrørende de eksterne foranstaltninger,

C. der henviser til, at Det Europæiske Råd i Bruxelles i december 2005 opfordrede Kommissionen til at foretage en fuldstændig og vidtgående revision af alle områder af EU's udgifter og indtægter, herunder UK-rabatten, med henblik på at udarbejde en rapport i 2008/2009 ledsaget af passende forslag,

D. der henviser til, at Kommissionen i forbindelse med denne undersøgelse og ved udarbejdelse af sine forslag tager hensyn til Europa-Parlamentets arbejde og henstillinger i overensstemmelse med betingelserne i erklæring nr. 3, der er vedføjet som bilag til den interinstitutionelle aftale af 17. maj 2006 om budgetdisciplin og forsvarlig økonomisk forvaltning [4],

E. der henviser til, at Parlamentet har taget initiativ til en dialog med de nationale parlamenter for i fællesskab at bidrage til denne planlagte, omfattende undersøgelse af ordningen med egne indtægter under fuld hensyntagen til de etablerede rettigheder,

1. godkender forslag til ændringsbudget nr. 4/2006 uden ændringer;

2. pålægger sin formand at sende denne beslutning til Rådet og Kommissionen.

[1] EFT L 248 af 16.9.2002, s. 1.

[2] EUT L 78 af 15.3.2006.

[3] EFT C 172 af 18.6.1999, s. 1. Senest ændret ved Europa-Parlamentets og Rådets afgørelse 2005/708/EF (EUT L 269 af 14.10.2005, s. 24).

[4] EUT C 139, 14.6.2006, s. 1.

--------------------------------------------------